सरकारी स्कूलों में पढ़ने वाले विद्यार्थियों में विभाग के खिलाफ रोष
कस्बेके राजकीय कन्या वरिष्ठ माध्यमिक विद्यालय की छात्राओं एलएनबी सीनियर सेकेंडरी स्कूल के 12वीं कक्षा के विद्यार्थियों ने हरियाणा विद्यालय शिक्षा बोर्ड के सचिव के नाम एक ज्ञापन नायब तहसीलदार मुकेश चौधरी को सौंपा। ज्ञापन में विद्यार्थियों ने परीक्षा केंद्र बदलवाने की मांग की है।
छात्रा आशा, अनीता, रेनू, रजनी, कविता, सोनिया, पूजा, अंकिता, निशा, मोनिका, कृष्णा, आशा, पूनम, महिमा, प्रियंका, शर्मिला, मनीषा, मंजू, दिव्या, छात्र मनीष, अजय, कर्ण सिंह, अमित, मंदीप, संदीप, सोमवीर, सुमित, सतपाल, दीपक, प्रदीप, हरीश, सूरज सहित अन्य विद्यार्थियों ने ज्ञापन में बताया कि 7 मार्च से शुरू हो रही 12वीं की परीक्षा में उनका परीक्षा केंद्र सतनाली स्कूल की बजाए 25 से 30 किमी. दूर महेंद्रगढ़ के स्कूल में बनाया गया है, जिससे उन्हें परीक्षा केंद्रों तक पहुंचने में परेशानी का सामना करना पड़ेगा। उन्होंने मांग की है कि उनका परीक्षा केंद्र महेंद्रगढ़ के स्कूलों की बजाए सतनाली के स्कूल में कराया जाए ताकि उन्हें होने वाली आर्थिक, शारीरिक मानसिक परेशानी से छुटकारा मिल सके। वहीं, दूसरी ओर ज्ञापन लेने के बाद नायब तहसीलदार मुकेश चौधरी ने कहा कि बच्चों की मांगों के बारे में वे प्रशासन को अवगत करवाएंगे।
सतनाली मंडी. नायाबतहसीलदार मुकेश चौधरी को ज्ञापन सौंपते विद्यार्थी।
कस्बे की एलएनबी सीनियर सेकेंडरी स्कूल के विद्यार्थी राजकीय कन्या वरिष्ठ माध्यमिक विद्यालय की छात्राओं ने बताया कि हर वर्ष बोर्ड द्वारा आयोजित की जाने वाली बोर्ड परीक्षा के तहत कस्बे के एलएनबी सीनियर सेकेंडरी स्कूल के विद्यार्थी राजकीय कन्या वरिष्ठ माध्यमिक विद्यालय में तथा राजकीय कन्या वरिष्ठ माध्यमिक विद्यालय की छात्राएं जो एलएनबी सीनियर सेकेंडरी स्कूल में परीक्षा देते आए हैं। लेकिन इस बार विभाग ने इन दोनों राजकीय स्कूलों में पढ़ने वाले 12वीं कक्षा के विद्यार्थियों को बोर्ड परीक्षा केंद्र महेंद्रगढ़ कर दिया है, जिसके कारण अब उन्हें परीक्षा देने सतनाली से करीब 25 से 30 किमी. दूर जाना पड़ेगा, जबकि निजी स्कूलों में पढ़ने वाले विद्यार्थियों का परीक्षा केंद्र कस्बे के राजकीय कन्या वरिष्ठ माध्यमिक स्कूल में है। इसके अलावा 10वीं की बोर्ड की परीक्षा हर वर्ष कर भांति दोनों राजकीय स्कूलों में आयोजित होगी और दोनों राजकीय स्कूलों के अलावा निजी स्कूलों के विद्यार्थी भी इन स्कूलों में दसवीं कक्षा की परीक्षा देंगे। खेतों ढाणियों से सतनाली पढ़ने के लिए आने वाले विद्यार्थियों ने बताया कि वे खेतों ढाणियों से सतनाली के स्कूलों में पढ़ने आते हैं और हर साल 10वीं 12वीं की परीक्षा सतनाली के स्कूलों में आयोजित होती है। लेकिन इस बार विभाग द्वारा उनका परीक्षा केंद्र सतनाली की बजाए महेंद्रगढ़ के स्कूलों में कर दिया है, जिससे उन्हें भारी परेशानी का सामना करना पड़ेगा। उन्होंने शिक्षा मंत्री प्रो. रामबिलास शर्मा से परीक्षा केन्द्र महेंद्रगढ़ की बजाय सतनाली के स्कूलों में बनाए जाने की मांग की है।
विद्यार्थियों को प्रशासन से मिला आश्वासन
कस्बेके राजकीय स्कूलों के 12वीं कक्षा के विद्यार्थियों ने बताया कि परीक्षा केंद्र बदलवाने के लिए वे जिला उपायुक्त नारनौल के पास भी फरियाद लेकर पहुंचे थे, लेकिन जिला उपायुक्त कार्यालय में नहीं होने के कारण उनसे मुलाकात नहीं हो पाई तो उन्होंने एसडीएम से मुलाकात कर परीक्षा केंद्र बदलवाने की गुहार लगाई है। इस पर एसडीएम ने उनकी समस्या के समाधान का आश्वासन भी दिया।
hin_Deva hin_Deva hin_Deva bho_Deva hin_Deva hin_Deva hin_Deva